Drigantas
Drigantas (arba Malčius II) – upelis Lietuvoje, Kėdainių rajone; Malčiaus I kairysis intakas (Obels baseinas). Prasideda Užvalkių miške, netoli Būdų kaimo. Teka į pietus–pietvakarius lygiagrečiai plentui  A8  Panevėžys–Aristava–Sitkūnai  Lančiūnavos miškų pakraščiais. Žemupyje pasuka į vakarus ir įteka į Malčių 4,3 km nuo jo žiočių, į šiaurę nuo Katkų. Vaga daugelyje vietų ištiesinta. Intakas – Didysis Malčius (dešinysis). Kaimai prie Driganto: Būdai, Pliupai, Stebuliai. Upėvardis Drigañtas kildinamas iš lenkybės drigañtas („eržilas, kumelys“).